Fran Alonso

Fran Alonso (Vigo, 1963) a l'é 'n narador e poeta galissian, laureà an filologìa galissian-portoghèisa. Sò travàj a l'é dzortut gropà al giornalism e a la publicassion dij sò lìber. Con ël lìber Trailer a l'ha vagnà dël 1991 ël premi Blanco Amor. A l'ha vagnà d'àutri premi mersì a euvre coma Cemiterio de elefantes (1994), Silencio (1995), Territorio ocupado (1998), O brillo dos elefantes (1999), Males de cabeza (2001), Cartas de amor (2006) e A vida secreta de María Mariño (2007).

A l'é colaborador dël giornal Diario 16 ëd Galissia, La Voz de Galicia, A Nosa Terra e dl'arvista Luces gropà al giornal El País.
Coma poeta, a l'ha scrivù Ciudades, Premi Rañolas al mèj lìber për ij cit dël 1997, virà 'dcò an castijan. A l'ha 'dcò scrivù l'antologìa Poetízate (2006), euvra dedicà a la literatura an lenga galissian-a. 

Alonso, Fran
Alonso, Fran